
	Comisia pentru buget, finanţe şi bănci
	
	Bucureşti,        

Nr. 22/94/02.03.09


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea Ordonanţei Guvernului nr. 92/2003 privind Codul de procedură fiscală cu modificările şi completările ulterioare, cu care comisia noastră a fost sesizată în fond cu adresa Biroului Permanent nr. PL.x 72  din 11 februarie 2009.
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    

Nr. 22/94/02.03.09


RAPORT

asupra propunerii legislative pentru modificarea Ordonanţei Guvernului nr. 92/2003 privind Codul de procedură fiscală cu modificările şi completările ulterioare
         Cu adresa nr.PL.x 72  din 11 februarie 2009, Biroul Permanent conform art.95 din Regulamentul Camerei Deputaţilor, republicat, a sesizat,  spre dezbatere, Comisia pentru buget, finanţe şi bănci cu propunerea legislativă pentru modificarea Ordonanţei Guvernului nr. 92/2003 privind Codul de procedură fiscală cu modificările şi completările ulterioare.
    La întocmirea raportului s-a avut în vedere avizul negativ al Consiliului Legislativ.

     Guvernul nu susţine adoptarea iniţiativei legislative.  

Prezenta propunere legislativă are ca obiect de reglementare modificarea art.139 din Ordonanţa Guvernului nr. 92/2003 privind Codul de procedură fiscală, în sensul includerii impozitelor, taxelor, contribuţiilor şi altor venituri ale bugetelor locale în procedura de exceptare de la executare silită de către niciun creditor pentru nicio categorie de creanţe, realizându-se astfel o reglementare unitară a activităţii de executare silită a impozitelor, taxelor, contribuţiilor şi altor venituri indiferent de bugetul căruia îi aparţin. 

            Propunerea legislativă face parte din categoria legilor ordinare, potrivit art. 76 din Constituţia României, republicată.
      La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Graţiela Iordache, Secretar de Stat în Ministerul Finanţelor Publice.

       La lucrările comisiei au participat  27 deputaţi, din totalul de 31 membri ai comisiei.

       Raportul comisiei a fost adoptat cu unanimitate de voturi. 

       Propunerea legislativă a fost respinsă de Senat în şedinţa din data de 4 februarie 2009.

       Propunerea legislativă, potrivit art. 75 din Constituţia României, republicată şi al art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
             In urma dezbaterii propunerii legislative pentru modificarea Ordonanţei Guvernului nr. 92/2003 privind Codul de procedură fiscală, în şedinţa din data de25 februarie 2009, comisia propune Plenului Camerei Deputaţilor respingerea acesteia deoarece, conform art. 2 alin. (7) din Legea nr.500/2002 privind finanţele publice, „bugetul general consolidat reprezintă ansamblul bugetelor, componente ale sistemului bugetar, agregate şi consolidate pentru a forma un întreg”, iar potrivit art. 2 alin (38) al aceluiaşi act normativ, „sistemul bugetar reprezintă sistemul unitar de bugete care cuprinde bugetele prevăzute la art.1 alin.(2) şi bugetele locale”.
           Rezultă astfel că şi în prezent impozitele, taxele, contribuţiile şi alte venituri ale bugetelor locale nu pot fi urmărite de niciun creditor pentru nicio categorie de creanţe în cadrul procedurii de executare silită, ceea ce înseamnă că propunerea legislativă nu mai are justificare, soluţia propusă existând deja în reglementarea actuală. 

	PREŞEDINTE,

Viorel Ştefan
	SECRETAR,

Iuliu Nosa









Consilier parlamentar









Gica Roşu


